Diari Oficial de la Generalitat Valenciana


Sumari del DOGV 4025, del 20-06-2001 (2001/5551)

ACORD de 21 de maig de 2001, pel qual la Direcció General de Règim Econòmic de la Conselleria de Cultura i Educació efectua una comanda de gestió a la Direcció General de l'Esport de la mateixa conselleria en relació amb la supervisió dels projectes d'obres que s'hi assenyalen.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5551


Data del document
:   21-05-2001

Organisme emissor
:   Conselleria de Cultura i Educació

Tipus de document
:   Acord

Descriptors 

:   * Conselleria Educació i Ciència
    * cooperació administrativa
    * instal·lació esportiva

ACORD de 21 de maig de 2001, pel qual la Direcció General de Règim Econòmic de la Conselleria de Cultura i Educació efectua una comanda de gestió a la Direcció General de l'Esport de la mateixa conselleria en relació amb la supervisió dels projectes d'obres que s'hi assenyalen. [2001/F5551]
  
València, 21 de maig de 2001
  
Reunits, d'una part, el director general de Règim Econòmic, senyor Alejandro Bañares Vázquez, en nom i representació de la citada direcció general, en l'exercici de les facultats que li atribuïx l'article 12, punt 13, del Reglament Orgànic i Funcional de la Conselleria de Cultura i Educació, aprovat pel Decret del Consell 111/2000, de 18 de juliol (DOGV núm. 3.798, de 21 de juliol).
  
D'una altra part, el director general de l'Esport, senyor Gonzalo Morell Noguera, en l'exercici de les facultats que li atribuïx l'article 23 del reglament orgànic anteriorment citat.
  
Ambdós parts, reconeixent-se recíprocament la capacitat d'obrar i obligar-se, en virtut de la representació que ostenten, manifesten:
  
1. Que la Direcció General de Règim Econòmic de la Conselleria de Cultura i Educació té entre les seues competències la de gestionar i efectuar la supervisió dels projectes tècnics i construccions, d'acord amb el Reglament Orgànic i Funcional de la Conselleria de Cultura i Educació.
  
2. Que la Direcció General de l'Esport té prevista la realització de les obres de:
  
- Construcció del nou pavelló del barri de la Fuentsanta a València.
  
- Construcció de la Ciutat de la Pilota a Moncada.
  
3. Que tant la Direcció General de Règim Econòmic com la de l'Esport consideren que la cooperació és essencial per a la consecució dels objectius comuns.
  
Amb este ampli sentit de col·laboració i emparant-se en la figura de la comanda de gestió prevista en l'article 15 de la Llei 30/1992, de 26 de novembre, de Règim Jurídic de les Administracions Públiques i el Procediment Administratiu Comú, s'establix el present acord de conformitat amb les següents
  
Clàusules
  
Primera. Objecte de l'acord
  
L'objectiu del present acord és la formalització de la comanda a la Direcció General de l'Esport de la gestió i supervisió dels projectes tècnics i de construcció següents:
  
- Construcció del nou pavelló del barri de la Fuentsanta a València.
  
- Construcció de la Ciutat de la Pilota a Moncada.
  
Segona. Termini de vigència
  
El present acord es trobarà vigent fins a la total terminació dels treballs encomanats, sense perjuí de les revisions que es puguen realitzar per a adequar l'acord a les noves necessitats que s'hi produïsquen.
  
Tercera. Clàusula de rescissió
  
Es podrà rescindir el present acord a proposta de qualsevol de les parts si durant la seua vigència no s'executen les prestacions establides.
  
Quarta
  
La comanda de gestió efectuada no suposa cap cessió de titularitat de les competències, sent responsabilitat de la Direcció General de Règim Econòmic el dictat de tots els actes o resolucions de caràcter jurídic que donen suport o en els quals s'integre l'activitat objecte de la present comanda.
  
Quinta
  
L'acord que se subscriu no produirà efectes fins a la seua publicació en el Diari Oficial de la Generalitat Valenciana.
  
En prova de conformitat, firmen en dos exemplars i a un sol efecte el present acord en el lloc i la data damunt indicats.
  
El director general de Règim Econòmic,
  
ALEJANDRO BAÑARES VÁZQUEZ
  
El director general de l'Esport,
  
GONZALO MORELL NOGUERA